Esimese kaugmaaradari sai Eesti juba 2003. aastal. 239 miljonit krooni maksnud Lockheed Martini TPS-77 paikneb Kellaveres (seda radarit on ajakirjanduses tihti TPS-117ks nimetatud - Eesti oli tõepoolest ostmas radarit TPS-117, ent kui hanke viimases faasis õnnestus sama hinnaga saada moodsam TPS-77, mängiti asi mõistagi ümber). Eesti täielikuks katmiseks oleks hea omada kolme selle klassi radarit - siis on ka varu juhuks, kui mõni peaks tööst välja langema.